|  |  |
| --- | --- |
| LYNGBY-TAARBÆK KOMMUNE |  |
| **Center for Arealer og Ejendomme** |  |
| **Bygningsdriften** | Journalnr. : |  |
| **Energigruppen** | Dato : | 03.05.2013 |
|  | Skrevet af : | Heg /3545 |
|  |  |
|  |  |
|  |  |
| N O T A T |
| Om |
| Klimakommuneaftale – CO2-handlingsplan for 2013. |
|  |

I klimakommuneaftalen, som Lyngby-Taarbæk Kommune har indgået med Danmarks Naturfredningsforening, skal der udarbejdes en handlingsplan for, hvordan man har tænkt sig at opnå den aftalte CO2 reduktion på 2 % i 2013.

De fleste tiltag udspringer af kommunens energiprojekt og finansieres både af energipuljen og en klimainvesteringspulje. Vi har udført energimærkning af alle kommunens bygninger. De i energimærket foreslåede energitiltag, der har en tilbagebetalingstid på under 5 år, og som skal udføres inden 5 år fra udførelsen af energimærket, er stort set udført. Vi har hævet grænsen, så vi udfører energitiltag, der har en tilbagebetalingstid op til 10 år. Alle de energitiltag, der bliver udført, giver en CO2-reduktion. I listen nedenunder er de største tiltag angivet.

Tiltag i forbindelse med bygningsvedligeholdelsen, og ved udskiftning af pumper m.m. inden for kloakvæsenet og vandforsyningen, sker på en energieffektiv måde, under hensyntagen til investeringer og driftsomkostninger.

Planlagte CO2-reducerende arbejder i 2013:

|  |  |
| --- | --- |
| Sted | Arbejder |
| Engelsborgskolen byg. C-E | Montering af fortsatsrammer med 2-lags energiruder |
| Taarbæk Skole | Montering af fortsatsrammer med 2-lags energiruder |
| Trongårdsskolen | Isolering af lofterne over gymnastiksalene |
| Trongårdsskolen | Tætning og udskiftning af vinduesglas med energiruder |
| Lyngby Svømmehal | Udskiftning af termoruder til 3-lags energiruder |
| Lyngby Svømmehal | Installering af varmegenvindingsanlæg på afløbsvandet fra bruserne i omklædningsrummet. |
| Virum Skole | Renovering af belysning med LED |
| Virum Skole | Renovering af ventilation til mediatek, sanglokalet, tandklinik |
| Genoptræningscentret | Udskiftning af ventilation |
| Vejbelysning | Renoveringen af vejbelysningen fortsætter. Nye armaturer bliver med LED  |
| Generelt udføres derudover | Energitiltag for ca. 3,0 mio. kr. |

Da vil ikke endnu har udvalgt alle de energibesparende foranstaltninger, vi vil foretage i 2013, kan vi ikke vurdere, hvad vi således forventer at spare i CO2 i 2013.

Derudover kommer der også besparelser ved energirigtigt indkøb, og ved en ekstra fokus på energistyringen, med henblik på at finde eventuelle stigende forbrug, overforbrug og at begrænse driftstiderne på de tekniske anlæg.